इस संस्था में सुधा को बरसों से जानने वाले कई लोग हैं, उन्हीं में से एक हैं रामचंद साहू जो कि उन्हें बचपन से टेड्र यूनियन के नेता के रूप में देखते आए हैं. साहू सरकार की कार्रवाई से नाराज हैं और कहते हैं कि 'सुधा दीदी पर लगाया गया ये आरोप पूरी तरह से फर्जी है. ये बीजेपी सरकार की एक साजिश है. सरकार चाहती है कि जो भी कर्मचारियों के हितों की बात करे, उन सभी यूनियन के नेताओं को जेल भेज दिया जाए.' सुधा के द्वारा किए गए कामों की तारीफ करते हुए साहू ने कहा कि 'इस क्षेत्र में सुधा दीदी ने श्रमिकों के वेतन को बढ़वाने में बहुत मदद की है. इसके अलावा इस क्षेत्र में श्रमिकों के कार्यस्थल को भी कार्य करने योग्य बनाने में उनका बड़ा योगदान रहा है.'